cyanic-selkie/wikianc huggingface dataset:
Oulun Suomalaisen Yhteiskoulun lukio
Kurssitarjonta
Oulun Suomalaisen Yhteiskoulun lukio tarjoaa pakollisten lukio-opintojen lisäksi mm. draaman ja teatterin sekä tanssin opintojaksoja. Koulu tarjoaa mahdollisuuden suorittaa valtakunnallisen lukiodiplomin kuvataiteessa, musiikissa, teatterissa, tanssissa ja liikunnassa.
10. divisioona (jatkosota)
Perustaminen
Divisioona pyrittiin varustamaan määrävahvuuksien mukaisesti, joka suurelta osin onnistuikin puolustusvoimien parantuneen kalustotilanteen johdosta. Joiltain osin määrävahvuuksia ei kuitenkaan saavutettu.
Komentajat
thumb|upright|Divisioonan komentaja kenraalimajuri Johannes (Jussi) Sihvo Divisioonankomentajina olivat :
Erkki Koivusalo
Maunu Kurkvaaran elokuvien parissa Koivusalo työskenteli kahteen otteeseen. Yhdessä Kurkvaaran kanssa hän kirjoitti käsikirjoituksen Kurkvaaran ohjaamaan elokuvaan Autotytöt (1960). Elokuva oli ensimmäisiä suomalaisia yhteiskunnallisia elokuvia (buumi, joka varsinaisesti nosti päänsä 1960-luvun lopulla). Se käsitteli nuoria liftarityttöjä, jotka irtolaisina notkuivat tienvarsilla pummaten kyytejä vanhemmilta miehiltä. Kurkvaaran viimeiseksi jääneessä elokuvassa Perhosen uni (1986) Koivusalo toimi kuvaajana.
Mayojen korkeakulttuuri
thumb|[[Palenquen raunioitunut mayakeskus.]] Mayojen korkeakulttuuri oli mesoamerikkalainen, lähinnä nykyisten kaakkois-Meksikon, Guatemalan ja Belizen alueella vallinnut sivilisaatio. Mayoja (lausutaan maijat) pidetään asteekkien ja inkojen ohella Amerikan merkittävimpänä alkuperäisenä kulttuurikansana.
Arkkitehtuuri
thumb|"Kaiverrusten temppeli" [[Palenquessa.]]
Mayojen arkkitehtuuri tunnetaan parhaiten korkeista pyramiditemppeleistä ja koristeellisista palatseista, joita mayakeskuksiin rakennettiin pohjoisesta El Tajínista eteläiseen Copániin. Mayojen arkkitehtuurille tyypillisiä piirteitä ovat monitasoiset korokkeet, jättimäiset porraspyramidit, olkakivetyt katot, monumentaaliset portaikot sekä koristeelliset ulkopuolet, joiden veistoksissa ja muotolistoissa oli kirjoitusta, geometrisiä muotoja ja uskonnollista ikonografiaa kuten käärmenaamioita.
Kirjoitukset
Vanhimmat mayakirjoitukset tunnetaan 300-luvulta eaa. Uusimmat ovat peräisin 1500-luvulta tai jopa 1600-luvulta. Suurin osa teksteistä on kirjoitettu mayojen klassisella kaudella noin 250–900 jaa.
Kaiverrukset
Suurin osa säilyneistä mayakirjoituksista on kivipilareihin eli steeloihin tehtyjä kaiverruksia, jotka kertovat kuninkaiden ja ylimysten sankarillisista teoista. Julkisiin monumentteihin kaiverretut tekstit kertoivat lähinnä suuren yleisön nähtäviksi tarkoitetuista historiallisista tapahtumista. Rajoitetuimmissa paikoissa tekstien sisältö koostuu vähemmän julkisista tapahtumista. Pienissä teksteissä, kuten taide-esineissä, luissa ja koruissa, tekstit kertovat usein vain esineen omistajan tai valmistajan sekä esineen itsensä nimen. Keramiikkaesineissä tekstit vaihtelevat yksinkertaisista lauseista ja omistajan nimistä dynastisiin luetteloihin ja monipolvisiin lauseisiin.
Sainte-Anastasie (Gard)
Sainte-Anastasie on kunta Ranskan eteläosassa Gardin departementissa Occitanien alueella. Se sijaitsee Gardonjoen varrella noin 18 kilometriä Nîmesin kaupungista pohjoiseen.
Filosofiakäsitykset
Historialliselta taustaltaan filosofia on ollut tiedettä, jonka tarkoituksena on ollut maailman selittäminen. Tällaista filosofiaa ovat edustaneet muun muassa Aristoteles, Descartes, Bacon ja looginen empirismi. Henkilökohtaisen filosofian perinteessä filosofia kytkeytyy läheisesti yksilön elämään ja se pyritään elämään itse todeksi. Tämä kuvaa muun muassa Sokrateen, Kierkegaardin ja Sartren lähestymistapaa. Jotkut aatteelliset filosofiat puolestaan pyrkivät muuttamaan maailmaa. Tällaisia ovat muun muassa marxilainen ja feministinen filosofia.
Tutjunniemi
thumb|Saariston satamaa Tutjunniemessä. Tutjunniemi eli Tutju on kylä Liperin kunnan kaakkoiskulmalla. Se on vesistöjen ympäröimänä. Kylä sijaitsee Liperin ja Rääkkylän välisen maantien eli seututien 482 molemmin puolin ja siihen kuuluu paljon saaria. Liperin kirkonkylään on matkaa noin 18 kilometriä, Joensuuhun maanteitse 40–50 kilometriä.
Kylän vilkkain paikka on Saariston ranta, joka on Pyhäselän sisävesisatama ja kesämökkiläisten veneranta. Saariston kesäkauppa palvelee toukokuusta syksyyn asti. Rannassa järjestetään kylä- ja kesämökkiläisjuhlia laituritansseineen.
Ajopiirturi
thumb|220x220px|Ajopiirturin kiekko. Ajopiirturi on laite, joka piirtää ajopiirturikiekolle kuvaajaa ajoneuvon nopeudesta ajan suhteen. Ajopiirturi on lakisääteisesti pakollinen kuorma- sekä linja-autoissa. Ajopiirtureita käytetään myös joissain liikennetraktoreissa. Suomessa piirturipakko astui voimaan vuonna 1978.
Pazzi
pienoiskuva|Pazzien sukuvaakuna Pazzi oli firenzeläinen mahtisuku ja Medicien suvun pahin kilpailija. Pazzin suku johtaa alkuperänsä ensimmäisen ristiretken johtajaan Pazzo di Rinieriin. Suku oli alun perin kotoisin Fiesolesta ja siirtyi sittemmin Firenzeen. Pazzit lukeutuivat guelfeihin. Pazzien suku tunnetaan erityisesti vuoden 1478 niin sanotusta Pazzi-salaliitosta, jonka tavoitteena oli syöstä Medicit vallasta. Salaliitto kuitenkin epäonnistui, ja siihen osallistuneet Francesco ja Giacomo Pazzi hirtettiin. Pazzien suku menetti myös omaisuutensa.
Andrew Poje
Yksityiselämä
Pojella on äitinsä puolelta slovakialainen sukutausta. Hänen äitinsä syntyi Bratislavassa ja muutti Kanadaan ollessaan 18-vuotias. Pojen isotäti Agnesa Búřilová (o.s. Wlachovská) on Tšekkoslovakiaa kansainvälisellä tasolla edustanut pariluistelija.
Force Reconnaissance
Historia
Keväällä 1941, puoli vuotta ennen Yhdysvaltain liittymistä toiseen maailmansotaan, merijalkaväen divisioonan organisaatioon päätettiin liittää tiedustelukomppania (scout company). Vuonna 1944 merijalkaväen divisioonan tiedustelukomppanian nimeksi vaihdettiin reconnaissance company. Ylemmän johdon tiedustetarpeita varten perustettiin vuonna 1943 kaksi maihinnousutiedustelukomppaniaa (Amphibious Reconnaissance Company) ja vuonna 1944 kahdesta komppaniasta koottu maihinnousutiedustelupataljoona (Amphibious Reconnaissance Battalion). Vuonna 1942 tiedustelua aggressiivisempaa iskuosastotoimintaa varten perustettiin 1. ja 2. erillinen merijalkaväen pataljoona (1st and 2nd Separate Marine Battalions), joita ryhdyttiin kutsumaan nimellä Marine Raiders. Vuonna 1958 merijalkaväen divisioonan tiedustelukomppaniat laajennettiin tiedustelupataljooniksi.
Analyyttinen funktio
Analyyttinen kompleksifunktio
Analyyttisen funktion derivaatta ja kaikki korkeampien kertalukujen derivaatat ovat myös analyyttisia funktioita.
Volynian kuvernementti
Volynian kuvernementti  oli Venäjän keisarikunnan ja sittemmin Ukrainan kansantasavallan (noin 1918-20) ja Ukrainan SNT:n (1921-1925) hallinnollinen alue vuosina 1792–1925. Se perustettiin Puolan 1. jaon jälkeen ja alue laajeni Puolan toisen jaon jälkeen uusien alueiden siirryttyä Venäjän keisarikunnan hallintaan Puola-Liettualta.
HSBC
HSBC Holdings plc on brittiläinen monikansallinen yhtiö ja yksi suurimmista pankkitoiminnan harjoittajista maailmassa. Forbes Global 2000 -listalla yhtiö katsottiin vuonna 2015 maailman 15. ja pankkialan seitsemänneksi suurimmaksi julkisesti noteeratuksi yritykseksi. Ainoastaan taseella (2 669,72 mrd. USD) arvioituna pankki luokiteltiin vuonna 2015 maailman neljänneksi (tai kolmanneksi ) suurimmaksi julkisesti noteeratuksi pankiksi. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä merkittävimmistä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Korruptio ja rahanpesu
HSBC:n asiakaslistalla ovat olleet mm. korruptiotuomion saanut brittiasianajaja Jeffrey Tesleri, joka sai 21 kuukauden vankilatuomion Yhdysvalloissa nigerialaisten poliitikkojen lahjomisesta. Kansainvälisen journalistiyhteenliittymän ICIJ:n vuonna 2015 julkistamasta SwissLeaks-tietovuotoaineistosta käy ilmi, että lahjusrahat kulkivat Teslerin ja hänen perheenjäsentensä HSBC:n sveitsiläistilien kautta.
Major League Baseball -kausi 2003
Steve Bartmanin välikohtaus
Pian välikohtauksen jälkeen Bartman julkaisi lausunnon, jossa hän pahoitteli tekoaan ja sanoi olleensa niin keskittynyt palloon, ettei huomannut Moisés Alouta. Hän kuitenkin kieltäytyi haastatteluista ja esitti pyynnön, että Florida Marlinsin fanien hänelle lähettämät lahjat ohjattaisiin Juvenile Diabetes Research Foundationille. Heinäkuussa 2008 Bartmanille tarjottiin 25 000 dollaria nimikirjoituksesta urheilukerääjien tapahtumaan, mutta hän kieltäytyi. Vuonna 2011 hän kieltäytyi myös esiintymästä ESPN:n dokumentissa ja Super Bowlin mainoksessa.
Timucuat
Historia
1700-luvulla espanjalaisten alueet Floridassa joutuivat englantilaisten ja näiden creek-liittolaisten tekemien hyökkäysten kohteeksi. Monet timucuat saivat surmansa näiden yhteenottojen aikana. Poistuessaan Floridasta vuonna 1763 espanjalaiset veivät viimeiset timucuat mukanaan. Alueelle asettui sittemmin muita intiaaniheimoja, kuten seminolet ja miccosukeet. Esihistorialliset Floridan alkuperäiskansat olivat kuitenkin nyt hävinneet alueelta. On mahdollista, että joitakin timucuaita selviytyi ja että he sulautuivat sittemmin seminoleihin.
Maija Vilkkumaan diskografia
Tämä on suomalaisen laulaja-lauluntekijä Maija Vilkkumaan soolouran diskografia. Hän on soolourallaan julkaissut seitsemän studioalbumia, kaksi kokoelmaa, EP:n ja livealbumin.
Saffron Burrows
Saffron Domini Burrows (s. 22. lokakuuta 1972) on englantilainen näyttelijä. Hän syntyi Lontoossa ja loi teini-ikäisenä menestyksekkään mallinuran Englannissa ja Ranskassa.
Ida Pfeiffer
Viimeisellä matkallaan Madagaskarille Pfeiffer jäi vangiksi, sairastui trooppiseen kuumeeseen johon hän kuoli kotona Wienissä.
Adrianne Curry
Curry on esiintynyt useissa lehdissä, kuten Playboyssa ja Peoplessa. Hänellä on pituutta 1,79 metriä, ruskea tukka, vihreät silmät ja rintaimplantit.
Annikki Maattola
Annikki Maattolan siskot Hilkka ja Mirjam sekä veljen vaimo Helena ovat menestyneet haulikkoampujina.
Luettelo Moog Konttisen kappaleista
Luettelossa on kaikkiaan 99 kappaletta.
Iravadindelfiini
Iravadindelfiini poikkeaa muista delfiineistä muotonsa takia: sen pää on pyöreä, eikä sillä ole ulkonevaa nokkaa. Se kasvaa 200–275 cm pitkäksi ja painaa 90–200 kg.
Æthelred II (Northumbrian kuningas)
Æthelred oli edellisen kuninkaan Eanredin poika. Æthelredin kuninkuus katkesi lyhyeksi aikaa vuonna 844, kun vallananastaja Rædwulf syöksi hänet valtaistuimelta. Rædwulf sai kuitenkin pian samana vuonna surmansa taistelussa viikinkejä vastaan, ja Æthelrd palasi Northumbrian kuninkaaksi. Roger Wendoverilaisen mukaan Æthelred II surmattiin vuonna 848. Hänen jälkeensä valtaistuimelle nousi Osberht.
Giuseppe Garneri
2. heinäkuuta 1954 Garneri nimitettiin Susan piispaksi, jona hän toimi, kunnes jäi eläkkeelle 31. toukokuuta 1978. Hän osallistui Vatikaanin toiseen kirkolliskokoukseen.
Lucille Ball
Ensimmäiset roolit Hollywoodissa
pienois|pysty|Ball kuvattuna argentiinalais­lehden kannessa vuonna 1938. Vuodesta 1933 alkaen Ball alkoi esiintyä elo­kuvissa. Hän oli kreditoimattomassa roolissa elo­kuvassa Skandaali Roomassa, joka oli yksi hänen ensimmäisistä rooleistaan valko­kankaalla. Useiden klaffitehtävien jälkeen Ball muutti pysyvästi Hollywoodiin, jossa suuret elo­kuva­studiot sijaitsivat. Hän sai sopimuksen RKO Picturesilta ja esiintyi statistina muun muassa Fred Astairen ja Ginger Rogersin musikaaleissa Roberta ja Top Hat sekä Kittynä Laivasto tanssii -elo­kuvassa. Hollywood-musikaalien suuri tähti Rogers oli etäistä sukua Ballille tämän äidin kautta. Myös Rogersin ansiosta Ballille järjestyi lisää rooleja, ja he esiintyivät seuraavaksi yhdessä elo­kuvassa Suuri hetki (1937).
Vuonna 1936 Ball sai roolin komedia­näytelmästä Hey Diddle Diddle, jonka ansiosta hän toivoi pääsevänsä näyttelijäksi Broad­waylle. Näytelmä esitettiin ensimmäistä kertaa New Jerseyssä tammi­kuussa 1937 ja sai hyvät arvostelut, mutta muut esitykset peruttiin nopeasti pää­näyttelijä Conway Tearlen heikon terveyden vuoksi. Uutta käsi­kirjoitusta ei saatu aikaiseksi, joten tuotanto keskeytettiin.
Jimmy Bower
thumb|Jimmy Bower Jimmy Bower on yhdysvaltalainen muusikko joka tunnetaan mm. superkokoonpano Downin rumpalina ja sludgemetallin pioneereihin kuuluvan Eyehategodin kitaristina. Hän ollut myös suuressa roolissa yhtyeissä Corrosion of Conformity ja Crowbar keikkailevan rumpalin muodossa.
Hämeenlinna-Vanajan seurakunta
Seurakunnan kirkot ja hautausmaat
Hämeenlinna-Vanajan seurakunnan pääkirkkona toimii Hämeenlinnan keskustassa sijaitseva vuonna 1798 valmistunut Hämeenlinnan kirkko. Kustavilaista klassismia edustavan kirkon on suunnitellut Louis Jean Desprez Ruotsin kuninkaan Kustaa III:n käskystä. Lisäksi seurakunnalla on käytössään keskiaikainen Vanajan harmaakivikirkko, keskiaikainen Rengon kivikirkko sekä vuonna 1956 rakennettu Hätilän kirkko. Seurakunnalla on neljä seurakuntataloa. Erillisiä hautausmaita on kaksi: Ahveniston ja Vuorentaan hautausmaat, joilla sijaitsevat Ahveniston ja Vuorentaan siunauskappelit. Lisäksi Vanajan ja Rengon kirkkojen yhteydessä on hautausmaat.
Errol Flynn
Errol Leslie Thomson Flynn (20. kesäkuuta 1909 Hobart, Tasmania, Australia – 14. lokakuuta 1959 Vancouver, Kanada) oli australialainen näyttelijä, joka tuli tunnetuksi romanttisista miekkailurooleistaan Hollywood-elokuvissa vuodesta 1935 alkaen. Flynnin tunnetuimpia rooleja ovat elokuvan Robin Hoodin seikkailut (1938) nimiosa ja kaapparikapteeni Geoffrey Thorpe elokuvassa Merihaukka (1940).
Nuoruus
Flynn lähti Uuteen-Guineaan syksyllä 1927 kuultuaan sieltä löytyvän kultaa. Hän toimi aluksi kaksi kuukautta vartioupseerikokelaana, kunnes saatiin selville, ettei hänellä ollutkaan vaadittua lukiokoulutusta. Sen jälkeen Flynn työskenteli plantaasin valvojana ja vastasi muun muassa paikallisten palkkaamisesta plantaasille töihin lähes orjuutta vastaaviin oloihin. Työ oli vaarallista, ja Flynn väitti joutuneensa kerran ampumaankin erään paikallisen ja joutuneen syytteeseen murhasta, joskaan tästä ei ole löydetty todisteita.
Yksityiselämä
thumb|Errol Flynn ensimmäisen vaimonsa Lili Damitan kanssa vuonna 1941 Flynnin vaimot olivat Lili Damita (1935–1942), Nora Eddington (1944–1949) ja Patrice Wymore (1950–). Damitan kanssa Flynn sai yhden pojan, Eddingtonin kanssa kaksi tytärtä ja Wymoren kanssa yhden tyttären.
Nursultan Nazarbajev
Nursultan Nazarbajevin asema oli vahva maan itsenäistymisestä alkaen. Hän ilmoitti eroavansa tehtävistään 19.3.2019 pitämässään televisiopuheessa. Kazakstanin pääkaupungin Astanan nimi oli vuosina 2019–2022 Nur-Sultan eronneen presidentin kunniaksi.
Pazzi-salaliitto
pienoiskuva|Salaliittolaiset murhasivat Giuliano de’ Medicin Firenzen tuomiokirkossa. Pazzi-salaliitto oli 26. huhtikuuta 1478 toteutettu epäonnistunut salaliitto, jonka tarkoituksena oli syöstä Medicien mahtisuku vallasta Firenzessä. Se oli vakavin ja dramaattisin Medicien poliittisten vastustajien toimi. Salaliittoa johtivat firenzeläisen Pazzin suvun jäsenet sekä paavi Sixtus IV:n veljenpoika Girolamo Riario.
Nursultan Nazarbajev
Toiminta Neuvostoliitossa
Heinäkuussa 1991 Neuvostoliiton presidentti Mihail Gorbatšov, Venäjän presidentti Boris Jeltsin ja Nazarbajev tapasivat Moskovassa, jossa keskusteltiin uudesta liittosopimuksesta, jonka solmimisen jälkeen Gorbatšovin piti jatkaa liittovaltion presidenttinä ja Nazarbajevista oli tarkoitus tulla Neuvostoliiton pääministeri.
Tuuletar (yhtye)
Tuuletar yhdistelee suomalaista kansanmusiikkia, rytmikästä beatboxausta sekä vaikutteita maailmalta, kuten Bollywoodista, Afrikasta ja bulgarialaisesta naiskuorolaulusta. Kaikki yhtyeen äänet tuotetaan ihmisäänillä, mutta yhtye käyttää efekteihin esimerkiksi oktaaveria tuottamaan lauluääntä matalampia taajuuksia. Yhtyeen albumi Tules maas vedes taivaal sai vuonna 2017 Vuoden etnoalbumi -palkinnon Emma-gaalassa.
Georg Korkman
Georg Korkman (s. 15. huhtikuuta 1940) on suomalainen elokuvakäsikirjoittaja ja apulaisohjaaja.
Scafell Pike
Leconfieldin paroni Charles Wyndham lahjoitti Scafell Pikea ympäröivät maat National Trustille vuonna 1919, jotta vuoresta tehtäisiin muistomerkki ensimmäisessä maailmansodassa kaatuneille järviseudun miehille. Huipulla vierailee arviolta jopa ihmistä vuosittain.
Abu Lahab
Abu Lahab on yksi harvoista Koraanissa mainituista henkilöistä, jotka ovat muita kuin profeettoja. Abu Lahabilla on kyseenalainen kunnia olla ainoa Muhammedin vihollinen, jolle on omistettu kokonainen oma suuransa Koraanissa (Niiniköyden suura 111). Hän on myös ainoa islamin vihollinen, joka nimeltä mainiten kirotaan Koraanissa.
Al-Masad (suura 111)
"Liekkien lietsojan" tai "Niiniköyden" suura 111 on lyhyt ja kuuluu Pickthalliin perustuvassa Ahsen Bören suomennoksessa seuraavasti:"Tuhon omat ovat Abu Lahabin molemmat kädet, ja tuho perii hänet itsensä. / Hänen rikkautensa ja ansionsa eivät häntä vähääkään hyödytä./ Pian hän kärventyy tulen liekeissä, / ja samoin hänen vaimonsa, parjaaja, jonka kaulaan on heitetty tiukasti punottu köysi."Jaakko Hämeen-Antilan suomentamana suura kuuluu:"”Tuhoutukoot Abu-Lahabin kädet / ja tuhoutukoon hän itse! / Ei häntä auta omaisuus, / ei hyödytä se, mitä hän on koonnut. / Hän vielä korventuu liekehtivässä tulessa / vaimonsa kantaessa lisää polttopuuta niiniköysi kaulassa”."Oliver Leaman kysyy, mitä sellaista Abu Lahab oli tehnyt, että ansaitsi kokonaan oman suuransa islamin pyhään kirjaan. Hän vastaa, että kyse oli yhteiskunnan rakenteesta, joka perustui omalta klaanilta ja suvulta saatuun suojeluun. Klaaniyhteiskunnassa ei ole julkista valtaa, vaan turvallisuus perustuu oman ryhmän antamaan tukeen. Abu Lahab oli Muhammedin setä ja hashim -klaanin päämies, ja sellaisena häneltä olisi tullut odottaa suojelevaa suhdetta Muhammediin. Ibn Ishaqin elämäkerta kuitenkin todistaa, että hänen suhteensa Muhammediin oli avoimen vihamielinen.
Suuran laskeutuminen
Ibn Ishaq kertoo Abu Lahabin vaimosta, josta Jumala käytti nimeä Umm Jamil eli "puun kantaja". Nimi johtui siitä, että tällä oli tapana kerätä orjantappuroita ja sirotella niitä Profeetan ulko-oven eteen, jonne Profeetta saattoi paljain jaloin astua. Ibn Ishaqin mukaan suura laskeutui alas juuri tällaisen tapauksen jälkeen. Peruskoulun islamin oppikirja kuitenkin kertoo, että suura 111 laskeutui alas Mekassa pidetyn kokoontumisen jälkeen, missä Abu Lahab oli avoimesti hyökännyt Muhammedia vastaan.
Ojitus
Historia Suomessa
Peltojen kuivatus yleistyi Suomessa isojaon jälkeen. Kunnolla se pääsi vauhtiin kuitenkin vasta 1800-luvulla, jolloin maanviljely tehostui ja rehun tuotanto siirtyi luonnonniityiltä pelloille. Tuolloin pelloille kaivettiin avo-ojia noin 10–20 metrin välein. Nämä taas jakoivat pellon kaistaleisiin, joita kutsuttiin saroiksi. Tällä menetelmällä saatiin käyttöön uusia peltomaita, joilla viljeleminen ei aiemmin olisi ollut mahdollista.
Issam Jemâa
RC Lens
Kesällä 2007 sarjanousija SM Caen hankki Jemâan riveihinsä vuoden mittaisella lainasopimuksella. Hän pelasi kauden aikana 21 ottelua ja teki kolme maalia. Palattuaan takaisin Lensiin Jemâa sai peliaikaa vaihtelevasti. Hän onnistui kuitenkin tekemään ensimmäisen hattutemppunsa Ranskassa 13. huhtikuuta 2009 RC Strasbourgia vastaan käydyssä ottelussa. Hän teki ottelun aikana myös oman maalin. Ottelu päättyi lopulta RC Lensin 4-1 voittoon. Kauden päätteeksi joukkue juhli nousua Ranskan pääsarjaan. Kausi 2009-2010 oli Jemäan kannalta vaihteleva, mutta hän kykeni kauden aikana viemään Lensin Ranskan cupin välieriin. Pääsarjassa Jemâa onnistui tekemään seitsemän maalia mikä oli hänen uransa maaliennätys. Hyvän kauden päätteeksi Lens teki toukokuussa 2010 Jemâan kanssa kolmen vuoden jatkosopimuksen. Kauden päätyttyä hän oli joukkueensa paras maalintekijä Ranskan pääsarjassa viidellä maalilla. Lens kuitenkin putosi kauden päätteeksi sarjatasoa alemmaksi.
ENC
ENC on kansallisen merikarttalaitoksen julkaisema virallinen vektorimuotoinen elektroninen merikartta, joka noudattaa kansainvälistä IHO S-57 -standardia ja jolle on järjestetty päivityspalvelu. Sitä käytetään laivojen ECDIS-laitteissa täydentämään ja jopa korvaamaan paperista merikarttaa.
VANTAs
Pystysuoraan suunnatut hiilinanoputkirakenteet (, VANTAs) ovat ainutlaatuinen mikrorakenne, joka koostuu hiilinanoputkista, joiden pituusakseli on suunnattu kohtisuoraan alustan pintaa vastaan. Nämä VANTA-rakenteet säilyttävät tehokkaasti yksittäisten hiilinanoputkien ainutlaatuiset anisotrooppiset ominaisuudet ja usein korostavat niitä, ja niiden morfologiaa voidaan hallita tarkasti. VANTA:t ovat näin ollen laajalti käyttökelpoisia useissa nykyisissä ja potentiaalisissa laitesovelluksissa.
Katalyytti
Myös pystysuorassa olevien CNT:iden korkeus vaihtelee katalyyttihiukkasten etäisyyden mukaan. Raporttien mukaan pystysuoraan linjassa olevien CNT-kimppujen CNT:t kasvavat pidemmiksi, kun niiden lähellä kasvaa muita CNT:itä, mikä näkyy pidempinä CNT:nä, jotka ovat kasvaneet suurempien katalyyttihiukkasten päällä tai kun katalyyttihiukkaset ovat lähellä toisiaan. Choi et al. raportoivat hyvän morfologian ja tiheän jakauman VANTA-hiukkasista, jotka on kasvatettu Ni-nanojauheista ja magneettisista nesteistä, jotka on sekoitettu polyvinyylialkoholiin, joka on spin-pinnoitettu Si:lle ja alumiinioksidille. Xiong et al. osoittivat, että yksikiteinen magnesiumoksidi (MgO) on kykenevä substraatti jopa 2,2 mm:n pituisten VANTA:iden kasvattamiseen, kun sitä katalysoidaan Fe-katalyytillä. On myös osoitettu, että monikerroksisen Mo-kerroksen käyttö Co-katalyytin kanssa esti SWNT:n halkaisijajakauman laajenemisen kasvatetussa VANTA:ssa, kun taas sekä Co:n että Mo:n koostumus ja määrä vaikuttivat katalyyttiseen aktiivisuuteen.
Hiilen lähde
VANTA-yhdisteiden CVD:ssä käytettävä hiilen lähde on tavallisimmin hiilikaasu, kuten metaani, etyleeni, asetyleeni, bentseeni, ksyleeni tai hiilimonoksidi. Muita esimerkkejä hiilen lähtöaineista ovat sykloheksaani, fullereeni, metanoli ja etanoli. Näiden kaasujen pyrolyysi hiiliatomeiksi vaihtelee kasvulämpötiloissa tapahtuvan hajoamisnopeuden, kaasumolekyylien hiilipitoisuuden ja kasvukatalyytin perusteella. Lineaariset hiilivedyt, kuten metaani, etyleeni ja asetyleeni, hajoavat termisesti atomisiksi hiiliksi tai lineaarisiksi hiilen dimeereiksi/trimeereiksi ja tuottavat yleensä suoria ja onttoja CNT:tä. Toisaalta sykliset hiilivedyt, kuten bentseeni, ksyleeni, sykloheksaani ja fullereeni, tuottavat suhteellisen kaarevia/halkeilevia CNT:itä, joiden putken seinämät ovat usein sisäkkäin silloitettuja. MWNT:iden tasattuja ruudukkoja on syntetisoitu hajottamalla ferroseeni-ksyleenin esiasteiden seosta katalyyttisesti kvartsialustoille ilmanpaineessa ja suhteellisen alhaisessa lämpötilassa (~675 °C).
Kenttäavusteinen kasvu
Koska kaikki CNT:t ovat sähköä johtavia, niillä on taipumus suuntautua sähkökentän linjojen suuntaisesti. On kehitetty erilaisia menetelmiä, joilla CNT-kasvuprosessin aikana voidaan syöttää riittävän voimakas sähkökenttä, jotta CNT:t saadaan kohdistettua tasaisesti tähän periaatteeseen perustuen. Kohdistettujen CNT:iden suuntautuminen riippuu pääasiassa CNT:iden pituudesta ja sähkökentästä termisen satunnaistumisen ja van der Waalsin voimien lisäksi. Tätä tekniikkaa on käytetty VANTA:iden kasvattamiseen siten, että substraattia on jännitetty positiivisesti CVD-kasvatuksen aikana.
Hiililähde
C2H2 syötetään tyypillisesti CNT-kasvun käynnistämiseksi VANTA:iden PECVD-menetelmällä. NH3:C2H2:n virtausnopeussuhde on yleensä noin 4:1 amorfisen hiilen muodostumisen minimoimiseksi. Behr et al. tutkivat vedyn vaikutusta katalyytin nanohiukkasiin VANTA:iden PECVD:n aikana ja osoittivat, että H2:n ja CH4:n suhteen ollessa noin 1 rautakatalyytin nanohiukkaset muuttuvat Fe3C:ksi ja pitkulaisista Fe3C:n kiteistä kasvaa hyvin grafiittisia nanoputkia. Syöttökaasun H2:n ja CH4:n suhteet, jotka ovat yli 5, johtavat korkeisiin vetypitoisuuksiin plasmassa ja voimakkaasti pelkistäviin olosuhteisiin, mikä estää Fe:n muuntumisen Fe3C:ksi ja aiheuttaa huonosti grafitoituneiden nanokuitujen kasvamisen, joilla on paksut seinämät.
Termiset rajapintamateriaalit
VANTA-rajapinnat ovat samoissa lämpötiloissa lämpöä paremmin johtavia kuin tavanomaiset lämpörajapintamateriaalit, koska fononit etenevät helposti hyvin lämpöä johtavia CNT:itä pitkin ja näin lämpö kulkeutuu yhteen suuntaan CNT:iden linjausta pitkin. Lämpöä johtavien CNT-täyteaineiden jakautuminen ja kohdistus ovat tärkeitä tekijöitä, jotka vaikuttavat fononien kulkeutumiseen. Huang et al. osoittivat, että lämpöä johtavan komposiitin lämmönjohtavuus paranee 0,65 W/m/K, kun VANTAa on 0,3 wt-%, kun taas komposiitin, jossa on 0,3 wt-% satunnaisesti dispergoituja CNT:itä, lämmönjohtavuus paranee alle 0,05 W/m/K. Tong et al. raportoivat, että CNT-massoja voidaan käyttää tehokkaasti lämpörajapintamateriaaleina (TIM) niiden korkean johtavuuden vuoksi, jonka he raportoivat olevan ~10^5 W/m^2/K. Lämpörajapintamateriaalit ovat materiaaleja, jotka voivat parantaa lämmönjohtavuutta pinnoilla, koska niillä on korkea lämmönjohtavuus; on hyödyllistä käyttää materiaaleja, jotka voidaan suunnitella sopimaan mihin tahansa geometriaan. Lisäksi VANTA-järjestelmien geometria mahdollistaa anisotrooppisen lämmönsiirron. Ivanov et al. havaitsivat, että VANTA-järjestelmillä voidaan saavuttaa anisotrooppinen lämmönsiirto: he saavuttivat jopa 2,10,2 cm^2/s:n lämpödiffuusiot, jopa 72:n anisotrooppisuussuhteen ja havaitsivat, että lämmönjohtavuudet ovat suurempia kuin nykyisin mikroelektroniikassa käytettävien materiaalien. Lämmönsiirto-ominaisuudet riippuvat suuresti massan rakenteesta, joten tuotteen valmistusmenetelmien on oltava yhdenmukaisia ja toistettavissa, jotta sitä voitaisiin käyttää laajalti. Myös rakenteessa olevat viat voivat vaikuttaa merkittävästi materiaalin lämmönsiirto-ominaisuuksiin.
Matala dielektrinen materiaali
Integroitujen piirien eristekerroksina käytetään matalan κ-määrän materiaaleja, joilla on alhainen suhteellinen dielektrisyysvakio, kytkentäkapasitanssin pienentämiseksi. Sähköä eristävien kerrosten suhteellista dielektrisyysvakiota voidaan pienentää entisestään tuomalla onteloita matalan κ:n materiaaleihin. Jos käytetään pitkänomaisia ja suuntautuneita huokosia, tehollista κ-arvoa voidaan pienentää merkittävästi ilman, että ontelon tilavuuden osuus dielektrisessä aineessa kasvaa. VANTA-materiaalien CNT:llä on suuri kuvasuhde, ja niitä voidaan käyttää pitkulaisia ja suuntautuneita huokosia matala-κ-dielektriseen materiaaliin, jotta dielektrisen materiaalin tehollista κ-arvoa voidaan pienentää entisestään.
Katalysaattorituki
Palladiumia, joka on tuettu pystysuoraan suunnattuihin moniseinäisiin hiilinanoputkiin (Pd/VA-CNT), käytetään katalyyttinä p-jodonitrobentseenin C-C-kytkentäreaktioissa styreenin ja etyyliakrylaatin kanssa mikroaaltosäteilytyksessä. Pd/VA-CNT-katalyytin aktiivisuus on suurempi kuin aktiivihiilen päällä olevan Pd:n aktiivisuus samoissa reaktio-olosuhteissa. Mikroaaltosäteilytyksen ansiosta reaktion kinetiikka kiihtyy voimakkaasti verrattuna perinteisellä lämmitysmenetelmällä saatuun kinetiikkaan. Tasatun CNT-tuen makroskooppinen muoto mahdollistaa katalyytin helpon talteenoton, jolloin vältetään kalliit reaktion jälkeiset erotteluprosessit. Lisäksi aktiivisen faasin ja alustan välinen vuorovaikutus johtaa siihen, että palladiumin huuhtoutuminen on vähäistä kierrätyskokeiden aikana. Havaitut tulokset osoittavat, että Pd/CNT on kierrätettävä ja vakaa heterogeeninen katalyyttinen järjestelmä.
Paristot
Toisin kuin ultrakondensaattoreissa, joissa elektrolyytin liuotin ei osallistu varauksen varastointimekanismiin, elektrolyytin liuotin vaikuttaa kiinteän ja elektrolyytin väliseen faasiin akuissa. Li-ioni-akut koostuvat yleensä aktiivihiilianodista, litium-kobolttioksidikatodista ja orgaanisesta elektrolyytistä. Jotta elektrodin suorituskyky olisi parempi kuin satunnaisten CNT:iden ja CNT-komposiittien verkostojen, käytetään VANTA:ita, koska ne tarjoavat paremman elektroninsiirron ja suuremman pinta-alan.
Uittamon lava
Vuonna 2015 Turun Toverit uudisti alueen toimintaa, ja tanssilava ja sen viereen rakennettu ravintola alkoivat toimia nimellä Uittamon paviljonki.
FS Saint Louis (1896)
FS Saint Louis oli Ranskan laivaston vuonna 1896 vesillelaskettu Charlemagne-luokan taistelulaiva.
Zeki Çelik
Çelik pelasi Bursasporin junioreissa mutta koki ensimmäiset Turkin Superliigan ottelunsa İstanbulsporin joukkueessa kaudella 2017–2018. Hän siirtyi kesällä 2018 ranskalaisseura Lilleen, jossa hän voitti Ranskan-mestaruuden kaudella 2020–2021. Hän pelasi neljän kauden aikana Ligue 1:ssä 118 ottelua ja teki niissä kuusi maalia. Hän pelasi Mestarien liigassa kuusi ottelua kaudella 2019–2020 ja seitsemän ottelua kaudella 2021–2022 sekä Eurooppa-liigassa neljä ottelua kaudella 2020–2021. Hän teki lokakuussa 2020 maalin Eurooppa-liigan ottelussa Celticiä vastaan. Hän siirtyi heinäkuussa 2022 italialaisseura Romaan.
Media
Nykyaikaisen verkottuneen median luonteesta
Nykyaikaista mediaa luonnehtii moninaisuus, verkottuminen ja globaalisuus. Median välineitä on useita ja ne ovat sisäisesti erikoistuneita. Median omistuksen ja määrän kasvaessa syntyy uusia ilmiöitä, tapahtuu muutos määrästä laatuun. Nykyaikainen media on harvoin kenenkään selvässä kontrollissa ja sen kilpaillessa keskenään, syntyy uutta mediadynamiikkaa. Hierarkkisen median aikana hallitsijan ”toilailut” voitiin ”painaa villaisella”, verkottuneen median aikana aina joku julkaisee tiedon ja saa näin kilpailuedun. Tällöin jo ”valtamedian” kannattaa julkaista ko. tieto, jotta joku kilpailija ei saisi suhteellista etua.
Camille Flammarion
Flammarion oli 1858 oppilaana Pariisin tähtitieteellisessä observatoriossa. Hän teki 1868 useita ilmapallonousuja tutkiakseen kosteussuhteita ja ilmavirtoja ylemmissä ilmakerroksissa. Kuuluisuutensa Flammarion saavutti etupäässä kuitenkin viehättävästi kirjoitetuilla yleistajuisilla, luonnontieteitä, etupäässä tähtitiedettä käsittelevillä kirjoillaan, joissa kuitenkin usein mielikuvituksella on yhtä suuri sija kuin tähtitieteellisillä totuuksilla. Flammarionin kirjoissa on huomattavissa taipumusta mystisismiin, ja muutamissa niistä on selvään spiritualistinen katsantotapa huomattavissa. Flammarion rakensi 1887 itselleen observatorion Juvisyyn lähelle Pariisia. Hänen teoksiaan ovat muun muassa La pluralité des mondes habités (1862), Astronomie populaire (1880), Uranie (1889) sekä teos, johon hän on koonnut havaintoja Marsin pinnan muodosta.
FS Gaulois (1896)
Valmistus
Alus tilattiin Brestin laivastontelakalta ja sen köli laskettiin 6. tammikuuta 1896. Alus laskettiin vesille 6. lokakuuta 1896 ja se otettiin palvelukseen 23. lokakuuta 1899.
EWE
Ura
EWE aloitti uransa tapahtumajärjestänä. Suurimpia Ewen järjestämiä tapahtumia on Sano Ääneen! Hämeenlinnassa.
Unettomuus
Unettomuus tarkoittaa kyvyttömyyttä nukkua riittävästi, kuten nukahtamisvaikeutta, unessa pysymisen vaikeutta, varhaista heräämistä tai virkistämätöntä unta, joita esiintyy nukkumismahdollisuudesta riippumatta.
Psykososiaaliset tekijät
pienoiskuva|[[Vincent van Goghin Noon – Rest from Work (1890)]]
Strategia
Unettomuuden hoito ei pääsääntöisesti vaadi erikoissairaanhoitoa, mutta kuuluu kaikille terveydenhuollon tasoille; unettomuus on yleistä sairaaloissa ja hoitolaitoksissa. Unenaikaisen hengityshäiriön epäilyssä voidaan tarvita keuhkosairauksien tai korva-, nenä- ja kurkkutautien konsultaatiota, unenaikaisen liikehäiriön epäilyssä neurologian konsultaatiota, mielenterveyden häiriöissä psykiatriaa ja lasten ja nuorten tapauksissa lastenneurologiaa tai lasten- tai nuorisopsykiatriaa. Neuropsykiatrisiin häiriöihin liittyvä unettomuus voi myös usein vaatia mainittujen erikoisalojen osaamista. Raskauteen, imetykseen, kuukautisiin ja vaihdevuosiin liittyvässä unettomuudessa raskausneuvolan tai gynekologin osallisuus voi olla hyödyksi. Tarvittaessa käytössä ovat myös unilääketieteen ja yksityisten uniklinikkojen erityisasiantuntijat.
Muut hoidot
Unettomuutta on hoidettu myös ääniterapialaitteiden avulla. Eräässä tutkimuksessa ääniterapialaitteet toimivat unettomuuden hoidossa lähes yhtä hyvin kuin reseptilääkkeet.
Julma kuu
Julma kuu on Outi Pakkasen psykologinen romaani narsistin uhriksi joutuneesta naisesta. Sen on julkaissut Crime Time vuonna 2012.
Ensimmäinen presidenttikunta
Käytäntö
Kirkon presidentin virkaa pidetään yleensä elinikäisenä, vaikka presidentin eroamiselle ei olekaan periaatteellista estettä. Sen sijaan neuvonantajien virkakausi on rajattu kunkin presidentin virkakauteen, koska kyseessä ovat presidentin itselleen kutsumat henkilökohtaiset neuvonantajat. Neuvonantajan virkakausi päättyy siis presidentin kuolemaan. Tämän lisäksi presidentti voi vapauttaa neuvonantajansa esimerkiksi terveydentilan perusteella. Tietysti myös neuvonantajan kuolema päättää tämän viranhoidon.
Venäjän Kulitsa
Kulitsaan liittyvät enteet
Useat kiellot ja määräykset liittyivät ennen vanhaan kulitsan valmistamiseen. Joillakin Venäjän alueilla (esimerkiksi Karpaateilla) leipää ei saanut laittaa uuniin "paljain" käsin. Usein talon emäntä ei uskaltanut istua kulitsan leivontaprosessin aikana, jotta leipä ei lässähtäisi. Voronežin maakunnassa oli tapana leipoa pääsiäiskakkua ovi lukittuna: jotta pääsiäisleipä onnistuisi, vieraita ei saanut olla talossa. Talo oli myös pidettävä rauhallisena ja hiljaisena. Uskottiin, että kulitsasta tulisi upea ja maukas siellä, missä ihmiset eivät kiroilleet eivätkä moittineet. Kulitsan ulkoasun mukaan oli tapana ennustaa perheenjäsenten kohtaloa ja tulevaa satoa: korkea, kokonainen ja kaunis pääsiäisleipä tarkoitti menestysvuotta perheelle. Jos kulitsa lässähti tai halkesi, taloudessa odotettiin onnettomuutta. Ontoksi sisäpuolelta paistettu leipä oli talonväen kuolemanmerkki.
Jarno Hiilloskorpi
Ura
1960-luvun alkupuolella Hiilloskorpi näytteli niin pää- ja sivurooleja useissa elokuvissa, kuten Ritva Arvelon  Kultainen vasikka (1961), Maunu Kurkvaaran Yksityisalue (1962), Matti Kassilan Kaasua, komisario Palmu (1961) ja Ossi Skurnikin ainoaksi jääneessä ohjaustyössä Tie pimeään (1963). Skurnikin ohjaama erikoislaatuinen tie- ja kaupunkielokuva, pääosassaan parikymppinen Hiilloskorpi, pysyi ensi-iltakierroksensa jälkeen vuosikymmeniä esittämättä epäselvien tekijänoikeuksien vuoksi, kunnes se palasi televisiolevitykseen vuonna 2014.
Tyrrell 024
Tyrrell 024 oli Harvey Postlethwaiten suunnittelema Formula 1 -auto, jota Tyrrell-talli käytti kaudella 1996. Autoa ajoivat japanilainen Ukyo Katayama ja suomalainen Mika Salo.
Jarno Hiilloskorpi
Ura
Jarno Hiilloskorpi esiintyi pitkään myös Yleisradion Radioteatterissa. Hän esitti urheiluselostaja Lylyä Juhani Peltosen kirjoittamissa Elmo-kuunnelmissa Elmo, urheilija (1977) ja Elmo – muu maailma (1978).
Nesteen Soutajat
Nesteen Soutajat on vuonna 1961 Naantalissa perustettu soudun erikoisseura. Se toimii nykyisin Varsinais-Suomen lisäksi Porvoossa. Kuuluisin seuraa edustanut urheilija on kolminkertainen olympiavoittaja Pertti Karppinen. Seuran muita Suomen-mestaruuksia voittaneita soutajia ovat olleet muun muassa Reima Karppinen, Leo Ahonen, Leif Andersson, Kari Hanska, Aarne Lindroos, Kari Lindroos, Rainer Fredriksson, Eija Sylvander (o.s. Aava), Kaarina Elmiö, Tuula Westerlund, Irja Westerlund, Laila Finska-Bezerra ja Joel Naukkarinen.
Seppo Leppävuori
Ura
Leppävuori toimi Teknillisen korkeakoulun assistenttina 1964–1965, sen jälkeen VTT:llä puolijohdelaboratorion tutkimusinsinöörinä vuodesta 1965 vuoteen 1970 ja uudelleen Teknillisessä korkeakoulussa 1970–1973 elektronifysiikan laboratorioinsinöörinä. Vuonna 1974 hän oli vieraileva luennoija Englannissa Salfordin yliopistossa. Hän siirtyi vuonna 1975 Oulun yliopistoon ja toimi ensin sähkötekniikan apulaisprofessorina 1975–1986 ja sitten teknillisen fysiikan professorina vuodesta 1986 vuoteen 2004 saakka, minkä jälkeen hän on toiminut emeritusprofessorina. Hän oli pitkään yliopiston mikroelektroniikan ja materiaalifysiikan laboratorion esimies.
Indramayu
thumb|280px|Liikenneympyrä Indramayussa. Indramayu on Indramayun hallintoalueen pääkaupunki Länsi-Jaavalla, Indonesiassa. Vuonna 2010 kaupungissa oli 106 390 asukasta.
Don’t Fight the Feeling
Don’t Fight the Feeling on kiinalais-eteläkorealaisen EXO-yhtyeen seitsemäs minialbumi, joka julkaistiin 7. kesäkuuta 2021. Minialbumi sisältää viisi kappaletta, mukaan lukien nimikkosinglen ”Don’t Fight the Feeling”.
Koisjärven koulu
Koulua uhkasi lakkautus vuonna 2009, mutta silloin se sai jatkaa. Vuonna 2014 Lohjan kaupunginvaltuusto päätti lakkauttaa koulun.
Bhagavata Purana
Bhagavata Puranaan (Srimad-bhagavatam) on alkuperältään sanskritinkielinen uskonnollinen hindulainen kirjoitus. Bhagavata Purana on Intian tunnetuimpia uskonnollisia kirjoituksia, ja Krishna-liikkeen teologia perustuu pääasiassa siihen. Kirjoissa kerrotaan Krishnan elämästä ja teoista ja kuvaillaan muita Vishnun inkarnaatioita.
Senegambian kivikehät
Kivet pystytettiin 700-luvulla varhaisempien hautojen päälle. Kussakin kehässä on 10–24 kiveä, jotka ovat korkeudeltaan 1–2,5 metriä. Suurimmat ovat painoltaan jopa kymmenen tonnia. Kivikehiä on kaikkiaan noin tuhat. Suurimmassa keskittymässä on yhteensä tuhat kiveä 52 kehässä.
Elsa Enäjärvi-Haavio
Enäjärvi-Haavio oli vuodesta 1929 naimisissa professori, kirjailija Martti Haavion kanssa. Elina Haavio-Mannila ja Katarina Eskola ovat heidän tyttäriään. Enäjärvi-Haavion veli oli oikeuskansleri Jaakko Enäjärvi.
Taitoluistelu
Taitoluistelu on urheilulaji, jossa luistellaan luistinradalla taitoluistimilla ja esitetään erilaisia ohjelmia musiikin tahdissa. Taitoluistelussa pyritään yhtä aikaa sekä teknisesti vaativaan että taiteelliseen ja musiikkia tulkitsevaan suoritukseen, jossa eri elementit kuten hypyt ja piruetit muodostavat kiinteän kokonaisuuden.
Piruetit
pienoiskuva|[[Tomáš Verner tekemässä istumapiruettia.]] Piruetit jakautuvat kolmeen perustyyppiin: vaaka-, istuma-, ja seisomapiruetteihin. Kaikissa voidaan vaikeuden lisäämiseksi vaihtaa jalkaa sekä kaarta (sisä- tai ulko-), jolla pyöritään. Variaatioita näistä peruspirueteista ovat muun muassa ikkunapiruetti (vaa'asta), istumapiruetti pää polveen, broken leg (istumasta) ja taivutuspiruetti, biellman ja enkeli (seisomasta). Variaatioiden lisäksi pirueteissa voidaan tehdä erilaisia muunnelmia, jotka eivät kuulu mihinkään perustyyppiin.
Askeleet
Askeleista muodostetaan askelsarjoja. Yhdistävät askeleet ja suoraan askeleista lähtevät hypyt ovat myös tärkeitä.
Historia
Vapaaohjelman painoarvoa nostettiin vuonna 1986, ja lyhytohjelma lisättiin kolmanneksi osioksi 1973. Pakolliset kuviot poistettiin kokonaan 1990. Vuonna 2006 otettiin käyttöön kokonaan uusi arviointijärjestelmä, jossa vanhat sijoituspisteet korvattiin elementeistä ja suorittamisesta annettaviin pisteisiin. Sotšin olympiakisoissa viidenneksi taitoluistelulajiksi lisättiin joukkuekilpailu.
Hernán Crespo
Crespo on Pelén laatimalla FIFA 100 -listalla maailman parhaista jalkapalloilijoista.
Harold Hardwick
Hardwick karsiutui 100 m vapaauinnissa välierävaiheessa. 400 metrin matkalla hän voitti alkueränsä ja välieränsä, mutta jäi kolmanneksi ajalla 5.31,2. 1500 metrin vapaauinnissa hän myös voitti sekä alku- että välieränsä, mutta jäi jälleen kolmanneksi ajalla 23.15,4. Kultamitalin hän sai 4x200 m vapaauintiviestistä. Joukkue voitti viestin uudella maailmanennätysajalla 10.11,2.
Daryll Neita
Neita on voittanut Britannian-mestaruuden ulkoradoilla 100 metrin ja 200 metrin juoksussa vuonna 2022 sekä sisäradoilla 60 metrin juoksussa vuonna 2023. Hän alitti 100 metrillä 11 sekunnin rajan ensi kerran Tokion olympialaisten alkuerissä 2021 ja sen jälkeen samana vuonna Timanttiliigan kilpailuissa Lausannessa ja Zürichissä. Vuonna 2022 hän paransi Birminghamissa Kansainyhteisön kisojen välierissä ennätyksekseen 10,90. Sisäradoilla hän on juossut 60 metriä parhaimmillaan aikaan 7,05 Berliinissä helmikuussa 2023.
Puoliso
Puoliso-käsite Suomen avioliittolaissa ja rekisteröidyissä parisuhteissa
Suomen avioliittolaki käyttää avioliiton solmineista osapuolista nimitystä puoliso. Lain mukaan puolisot ovat muun muassa keskenään yhdenvertaiset ja heidän tulee osoittaa keskinäistä luottamusta sekä toimia yhteisesti perheen hyväksi. Puolisoilla on myös oikeus päättää itse osallistumisestaan ansiotyöhön sekä toimintaan perheensä ulkopuolella. Avioliittolaki käyttää kihlautuneen pariskunnan osapuolesta nimitystä "kihlakumppani".
Fjodor Tjuttšev
Suku ja koulutus, diplomaattinen ura
Fjodor sai kotiopetusta myös Mihail Lermontovia opettaneen runoilija ja kääntäjä Semjon Jegorovitš Raitšin (Amfiteatrov, 1792 -1855) ohjauksessa, joka tuki opiskelijan kiinnostusta klassillisiin kieliin. Hän opiskeli latinaa ja antiikin roomalaista runoutta ja 12-vuotiaana käänsi Horatiuksen oodin. Vuodesta 1817 lähtien hän alkoi vapaaehtoisena osallistua luennoille keisarillisen Moskovan yliopiston sanataiteen osastolla, jossa hänen opettajiaan olivat Aleksei Merzljakov ja Mihail Katšenovski. Jo ennen virallista ilmoittautumista hänet hyväksyttiin opiskelijaksi marraskuussa 1818. Hänet valittiin 14-vuotiaana Venäläisen kirjallisuuden ystävien seuran jäseneksi.
Emil Kymäläinen
Kymäläinen opiskeli Taideteollisen keskuskoulun iltakursseilla 1907 ja hän kävi Suomen Taideyhdistyksen piirustuskoulun 1908–1910. Hän osallistui Suomen Taiteilijain näyttelyihin vuosina 1909, 1910, 1911, 1913, 1914 ja 1916. Hänellä oli 1910-luvulla ateljee Mikkelissä Porrassalmenkadun ja Linnankadun kulmatalossa.
Fjodor Tjuttšev
Runosuomennoksia
Tjuttševin runoja on julkaistu suomeksi teoksissa:
Teosofia
Yhteisöt
Suomessa teosofinen liike on jakaantunut noin kymmeneen ryhmään, joissa on yhteensä noin 2000 jäsentä. Kansainvälisistä Teosofiasta haarautuneista liikkeistä Suomessa toimivat (v. 2002) The Summit Lighthouse, Suomen vapaa katolinen kirkko, The Lucis Trust ja The Theosophical Fellowship. Suomalaiskansallisia ja kristillisiä vaikutteita ovat omaksuneet Ruusu-Risti, kristosofia, Ihmisyyden tunnustajat ja Via-akatemia. Muita teosofiasta vaikutteita saaneita liikkeitä ovat antroposofia, ariosofia, Idän Tähden Järjestö, I Am -liike, Valonkantajat, Azazelin Tähti, Kulttuuriseura Aura, Totuuden etsijät, Bridge to Freedom, Rosicrucian Fellowship ja New Age -liike.
Atlantic City (vuoden 1980 elokuva)
Atlantic City on Louis Mallen ohjaama romanttinen rikosdraama vuodelta 1980.
Labrador City
Tunnukset
Kaupungin motto on Kamistaitusset, nascopien sana joka tarkoittaa ahkerien työläisten maata.
Adelardo
Adelaro edusti Espanjaa kaikkiaan 14 kertaa tehden kaksi maalia. Hän osallistui kahteen MM-lopputurnaukseen, Chilessä 1962 ja Englannissa 1966. Adelardo valittiin myös Espanjan omiin EM-kilpailuhin vuonna 1964, jolloin isäntämaa otti historiansa ensimmäisen arvoturnausvoiton. Adelardo ei kuitenkaan saanut kotikisoissaan lainkaan peliaikaa.
Björn Lindberg
Björn Lindberg (23. joulukuuta 1865 Helsinki – 17. heinäkuuta 1954 Helsinki) oli suomalainen hedelmien ja niiden viljelyn asiantuntija eli pomologi. Hänen isänsä oli Helsingin yliopiston kasvitieteen professori Sextus Otto Lindberg ja veljensä kasvitieteilijä Harald Lindberg. Björn Lindberg valmistui ylioppilaaksi 1885, jonka jälkeen hän kävi Saksan Reutlingenissä pomologiopiston, josta valmistui 1890. Lisäoppia hän hankki opintomatkoilla Skandinaviaan, Saksaan, Kanadaan ja Yhdysvaltoihin.
Yhdistyneen kuningaskunnan jalkapallomaajoukkue
Yhdistyneen kuningaskunnan jalkapallomaajoukkue on oikeutettu edustamaan Yhdistynyttä kuningaskuntaa olympialaisten jalkapalloturnauksissa. Joukkue otti osaa olympialaisiin ja pelasi ystävyysotteluita vuosina 1908–1972.
Historia
Olympialaisten lisäksi Yhdistynyt kuningaskunta pelasi 1940–1960-luvuilla muutamia ystävyysotteluita muun Euroopan pelaajista koostuneita joukkueita vastaan.
The World (saaristo)
The World -saarten omistajia
thumb|Ensimmäinen saari, jonka rakennukset ja maisemointi tehtiin valmiiksi myynninedistämistä varten.
Paavalinkirkko
Paavalinkirkko voi viitata seuraaviin kirkkoihin:
Kehrääjämittari
Koko ja ulkonäkö
Mittariksi kehrääjämittari on kookas ja helposti tunnistettava, kuollutta lehteä muistuttava perhonen. Etusiivet ovat teräväkärkiset, niiden pohjaväri on punaruskea ja siipien poikki kulkee kaksi ruskeaa tummavarjosteista viirua. Ulompi poikkiviiru on lähes suora; sisempi mutkittelee jonkin verran. Keskitäplä erottuu hyvin. Tunnusomaisena tuntomerkkinä siiven kärkiosassa on valkoinen, siiven keskiosan puolelta tummavarjoinen pilkku. Takasiivet ovat koiraalla hieman ja naaraalla selvästi etusiipiä vaaleammat. Koiraan tuntosarvet ovat selvästi kaksoiskampamaiset. Siipiväli on 40–49 mm.
Tikkurilankoski
pienoiskuva|Alajuoksua pääradan kohdalla Tikkurilankoski on noin 400 metriä pitkä kulttuurihistoriallisesti merkittävä koski Vantaanjoen suurimmassa sivuhaarassa Keravanjoessa. Koski sijaitsee Vantaalla Jokiniemen ja Kuninkaalan kaupunginosien rajalla, pääosin pääradan itäpuolella.
Agdistis
Kun Agdistis huomasi, että hänen rakastettunsa oli kuolemaisillaan, hän katui tekojaan ja rukoili taivasta säästämään Attiksen hengen. Agdistiksen rukoukseen vastattiin vain osittain, sillä Attiksen sielu siirtyi tuonpuoleiseen ja maan päälle jäi turmeltumaton mutta hengetön ruumis.
P. V. Lehtinen
Lehtisen ohjaamat lyhytelokuvat ovat kiertäneet elokuvafestivaaleilla ympäri maailmaa ja saaneet useita arvostettuja palkintoja. Lehtisen läpimurtoelokuva oli vuoden 2000 lyhytelokuva Hyppääjä, joka teki Tampereen elokuvajuhlilla historiaa. Elokuva sai elokuvajuhlien Grand Prix’n, kotimaisen kilpailun alle 30-minuuttisten elokuvien pääpalkinnon ja Risto Jarva -palkinnon, ja lisäksi se oli myös nuorisoraadin ja yleisön suosikki.
Radarsat
thumb|250px|Radarsat 1 Radarsat on kanadalainen kaukokartoitussatelliittien (SAR-tutkasatelliittien) sarja, jossa toistaiseksi on kaksi satelliittia: vuonna 1995 avaruuteen laukaistu Radarsat (1) ja 14. joulukuuta 2007 laukaistu Radarsat 2. Radarsat 3 oli vuonna 2007 esisuunnittelussa - siitä on kaavailtu useamman satelliitin konstelaatiota, jonka vuoksi mission nimityskin on Constellation.
Kohteliaisuusnimi
Etunimeen verrattuna kohteliaisuusnimi oli usein pitempi, 1–2 tavua siinä missä etunimi oli useimmin yksitavuinen. Toisinaan kohteliaisuusnimi oli pitempi versio etunimestä; esimerkiksi Ming-oppinut Huang Shengistä (黃盛) tuli kohteliaisuusnimen myötä Huang Dasheng (黃大盛). Aikuiseen henkilöön ei yleensä viitattu syntymässä saadulla etunimellä, vaan sitä käyttivät ainoastaan läheiset ystävät sekä henkilö itse. Kohteliaisuusnimeä käytettiin muodollisessa, korostuneen kohteliaassa puheessa. Useimmiten henkilöön viitattiin sukunimellä, erityisesti naisten kohdalla. Heidän etunimeään ei ennen nykyaikaa välttämättä edes merkitty historiankirjoihin, ja jopa keisarinnoihin viitattiin usein pelkällä suku- tai arvonimellä. Toisinaan kohteliaisuusnimestä tuli kuitenkin yleinen kaikenlaisissa asiayhteyksissä. Runoilija Li Bai tunnetaan Euroopassa kohteliaisuusnimellään Taibai, samoin poliitikko Jiang Ruiyuan eli kohteliaisuusnimeltään Jiang Jieshi eli Tšiang Kai-šek. Hautakirjoituksissa kohteliaisuusnimi on yleinen.
Dori (Burkina Faso)
Liikenne, talous ja palvelut
Paikallisia elinkeinoja ovat maanviljely, karjanhoito, metsätalous, kalastus, käsityöammatit, kaupankäynti ja liikenne. Tärkeimmät viljelykasvit ovat hirssi, durra, maissi, maapähkinä, seesami, lehmänpapu, maapapu ja vihannekset. Tuotantoeläimiä ovat naudat, lampaat, vuohet, aasit, hevoset, vähäisessä määrässä siat ja kamelit sekä siipikarja. Kaupungissa on liikenneasema ja keskustori. Teollisuutta ei ole juuri lainkaan. Seudulla harjoitetaan kullankaivua perinteisin ja nykyaikaisin menetelmin.
Järvisampi
Ulkonäkö ja koko
Järvisammella on leuassaan neljä suurta viiksisäiettä. Selässä on kahdessa rivissä luukilpiä. Evät ovat pyöreäreunaiset. Järvisampi on yleensä noin metrin mittainen, mutta kolme kertaa suurempiakin yksilöitä on tavattu. Kalan paino on suurimmillaan 120 kiloa. Vuonna 1952 pyydystettiin 152 vuoden ikäinen järvisampi.
Nikola Pašić
Nikola Pašić (31. joulukuuta 1845 (J: 19. joulukuuta) Zaječar – 10. joulukuuta 1926 Belgrad) oli serbialainen poliitikko ja yksi vuonna 1918 muodostetun Jugoslavian valtion perustajista. Hän toimi Serbian kuningaskunnan pääministerinä vuosina 1891–1892, 1904–1905, 1906–1908, 1909–1911 ja 1912–1918 sekä Serbien, kroaattien ja sloveenien kuningaskunnan (sittemmin Jugoslavia) pääministerinä 1918, 1921–1924 ja 1924–1926. Hän kokosi uransa aikana kaikkiaan 22 hallitusta.